|  |  |
| --- | --- |
| Белем бирү эшчәнлеге (Тема). | “Юл билгеләре иленә сәяхәт” |
| Төркем | Уртанчылар төркеме |
| Төп белем бирү өлкәсе | Танып белү эшчәнлеге |
| Куллланылган белем бирү өлкәләре | Сөйләм үсеше, физик үсеш, танып белү үсеше, сәнгати- эстетик үсеш. |
|  |  |
| Үткәрү формасы | Танып белү эшчәнлегеннән һәм сәнгати- эстетик үсеш эшчәнлегеннән интегральләшкән белем бирү эшчәнлеге |
| Максат | Урамда, җәмәгать транспортында үз- үзеңне дөрес тоту кагыйдәләрен ныгыту. |
| Тәрбия бурычы | Активлык, мөстәкыйльлек тәрбияләү, тәрбиячене тыңларга этәрү. |
| Үстерү бурычы | Юл кагыйдәләре турында белемнәрен тирәнәйтү. Урам хәрәкәте кагыйдәләрен үтәүнең әһәмиятен искәртү, балаларны игътибарлы булырга өйрәтүне дәвам итү, сөйләм телләрен үстерү. |
| Белем бирү бурычы | Балаларны светофорның төсләрен аерырга,светофорда янган төскә туры китереп хәрәкәт итәргә өйрәтүне камилләштерү. |
| Көтелгән нәтиҗәләр | Балалар бакчасында юл йөрү кагыйдәләрен өйрәнү өчен барлык шартлар да тудыру; полиция хезмәткәрләре белән даими элемтәдә тору, әңгәмәләр, очрашулар оештыру, күңел ачу чараларында, әти- әниләр җыелышларында катнаштыру; балаларның юл кагыйдәләрен белеп, төгәл үтәүләрен , хәвеф- хәтәрсез сау- сәламәт яшәүләренә ирешү. |
| Шәхси эш | Пассив балалар белән юл билгеләрен кабатлау; әңгәмәләр үткәрү. |
| Сүзлек өстендә эш | Зебра, йөк машинасы, пешеходный переход. |
| Алдан башкарылган эш | Светофорны һәм башка юл билгеләрен өйрәтү, урамда, җәмәгать транспортында үз- үзеңне дөрес тоту кагыйдәләрен ныгыту өйрәтү, шушы темага җырлар, шигырьләр өйрәнү, “Чыпчыклар һәм автомобиль” хәрәкәтле уенын уйнау, “Билгене төзе”, “Кайсы билге югалды?”- дидактик уеннарын уйнау. Саф һавада машиналар карау. |
| Методик алымнар | Сорау- җавап, сюрприз моменты . |
| Җиһазлау | Светофор,зебра юлы, магнитофон язмасында җыр “Шофер буласым килә”. |
| Белем бирү эшчәнлеге барышы | |
| Тәрбияче (Дядя Стёпа): Хәерле көн балалар. Җәяүләп үтеп бара идем, сезнең тавышларны ишеттем. Сезнең янга керергә уйлады. Таныдыгызмы балалар? Мин кем?  Балалар: Полиция.  Тәрбияче: Мин Дядя Степа. Таныдыгызмы мине. Нинди шатлык сезгә кунаклар да килгәннәр икән .  Балалар: Исәнмесез, хәерле көн!  Тәрбияче: Балалар кәефләрегез ничек? Минем дә кәефем шундый яхшы. ымы? Әйдәгез әле бер- беребезнең кәефләрен тагын да күтәреп җибәрик әле. Әйдәгез әле кунагыбызга үзебезнең елмаюларыбызны бүләк итеп җибәрик әле. (Өреп җибәрәләр).  Психогимнастика  Кулларга без тотындык,  Бер-беребезгә елмайдык.  Җылы китте кулларга,  Рәхәт булды дусларга.  Тәрбияче:( Дядя Степа). -Сез сәяхәткә барырга яратасызмы? Балалар ә сәяхәткә барганда нәрсәләргә утырып барып була? Балалар әйтеп бара .  -Без бүген сезнең белән юл йөрү билгеләре иленә сәяхәткә барабыз.  -Ә без нәрсәгә утырып бара алабыз?  -Моның өчен мин сезгә табышмак әйтәм, сез игътибар белән тыңлагыз.  Нинди гаҗәеп өй бу?  Һәр ягы тәрәзәле  Аягында резина,  Бар ашаганы бензин  Бу нинди өй? (Автобус)  (Җавап тыңлана)  -Әйе, балалар дөрес. Карагыз әле , җавапны дөрес әйткәнсезме?  Тәрбияче: Әйтегез әле, автобус ни өчен кирәк соң?  Балалар: Кешеләр йөртер өчен автобус кирәк, ерак юлларга барыр өчен кирәк.  -Автобуста йөрүче кешеләрне кемнәр дип атыйлар? | |
| Балалар: Автобуска утырып баручы кешеләрне пассажирлар дип атыйлар. (Бергәләп әйтәләр).  Тәрбияче: Автобусның кайсы ишегеннән керергә кирәк соң балалар? (Арткы)  -Ә кайсы ишегеннән төшәбез? (Алгы)  Тәрбияче: Әйдәгез әле, балалар, автобуста үз-үзеңне ничек тотарга кирәклеген искә төшереп китик.  Балалар: Автобуста барганда бер-береңә комачауларга ярамый. Тәрәзәдән башны, кулны чыгарырга ярамый. Кычкырып сөйләшергә ярамый. Шофер белән сөйләшергә ярамый. Чүпләргә, музыка тыңларга ярамый. Йөгереп йөрергә ярамый. Өлкәннәргә урын бирергә кирәк.  Тәрбияче: Булдырдыгыз, балалар. Автобус тукталышына бару өчен юлыбызны дәвам итик. Балалар, ни өчен соң туктап калдыгыз әле?  Балалар:  Автобус тукталышы билгесе тора.  (Билгесен күрсәтәм). Кайдан белдек автобус тукталышы икәнен?  Балалар: Автобус төшкән рәсем тора.  Тәрбияче: - Ә хәзер автобуска этешмичә генә урындыкларга кереп утырабыз. Кызларны алдан кертәбез. (Балалар утыралар). Куркынычсызлык каешларын эләктерергә онытмадыгызмы? Ә нәрсә өчен кирәк ул куркынычсызлык каешлары? (Аварияләр вакытында бәрелүләрдән саклар өчен).  Балалар автобус йөртүче итеп кемне сайлыйбыз? Әйдәгез автобус йөртүче булсын.  Шофер: Сак булыгыз, ишекләр ябыла.  Автобус кузгалып китә (тавыш чыгара)  Шофер: Дусларым, без Юл билгеләре иленә килеп җиттек.  Тәрбияче: Балалар, кайсы ишектән төшәбез? (Алгы ишектән). Саклагыч каешларын ычкындырдык, әкрен генә төшәбез.  -Балалар, карагыз әле, алда ике төрле юл ята – машиналар һәм кешеләр йөри торган юл. Без кайсы юлдан барырбыз икән? (Ул юлны без ничек дип әйтәбез?  Балалар: Тротуар. (Тар юлны гимнастик таяклардан ясарга).  Тәрбияче: Әйдәгез әле , бөтенебез бергә кабатлыйк әле.(тротуар). Киң юлдан безнең нәрсәләр йөри әле?  Балалар: Машиналар.  Тәрбияче: Тротуардан кемнәр йөри?  Балалар: (Җәяүлеләр).  Физминутка  Тротуардан атлыйбыз (бер урында атлап тору)  Кагыйдәне саклыйбыз (бармак белән яныйбыз): | |
| Урам аша чыкканда (аякларны югары күтәреп)  Сулга, уңга карыйбыз.  – Ә хәзер юлыбызны дәвам итик. Игътибар белән карагыз әле: безнең каршыбызда нинди билге? (Җәяүлеләр сукмагы).(пешеходный переход)  – Сезнең игътибар иткәнегез бар микән бакчадан кайтканда ул билгегә? Ул җәяүлеләрнең юлны аркылы чыгу тамгасы. (Юл билгесен күрсәтәм) Бик игътибарлы булырга кирәк.  – Юлның кайсы урыныннан гына чыгарга кирәк? (Зебрадан)  -Каршыбызда нәрсә басып тора?  Балалар: Светофор диләр.  Тәрбияче: Мин сезгә бер табышмак әйтәм:  Авызы юк, борыны юк.  Тик бар аның өч күзе  Урамдагы хәрәкәтне  Көйләп торадыр үзе (Светофор)  -Я, нәрсә ул, балалар?  Тәрбияче: Дөрес, балалар светофор. Светофорның өч төсе бар. Берсе – кызыл төс, икенчесе – сары төс, өченчесе – яшел төс. Кызыл төс янгач туктап торабыз, сары төс янгач сабыр итәбез, әзерләнәбез чыгарга, яшел төс янгач атлап китәбез юлдан. (Яндырып күрсәтәм).  - Светофор кайда тора соң ул, ни өчен кирәк?  Балалар: Светофор юл чатында, юл хәрәкәтен көйләп тора:  Дидактик уен: “Светофорның нинди төсе югалды?”.  Тәрбияче: Безгә дә кайтырга вакыт җитте. Хәзер зебра аша чыгып, кире автобус тукталышына барабыз. Бакчабызга кайтып китәбез. Кайтып та життек. Балалар карагыз әле безнең өстәлдә нәрсәләр бар. Буяулар һәм мамыклы таякчыклар. Менә шулар белән хәзер сез минем зебрага охшаган зебралар ясарсыз. Балалар эше.  Тәрбияче: Бик матур зебралар килеп чыктылар. Без кая бардык?  -Юл йөрү билгеләре иленә сәяхәткә бардык  -Өйгә кайткач бу сәяхәтегез турында кемнәргә сөйләргә җыенасыз? Әти-әниләрегезгә нинди юл йөрү билгеләрен белүегез турында сөйләрсез?  Дядя Стёпа: Балалар миңа да китәргә кирәк. Мине башка балалар бакчаларында да көтәләр.Сез юл билгеләре турында бик күп беләсез икән . Рәхмәт балалар тырыштыгыз. Миңа сезнең белән сәяхәт бик тә ошады. Сау булыгыз балалар. | |

Конспект открытой образовательной деятельности на тему:

«Путешествие в страну дорожных знаков» для детей средней группы

Подготовила и провела:

воспитатель:Хисамова Фания Равилевна